Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 419/12/8802	Košice I, 25.10.2012
EEČ : 2-63-267-2012

U Z N E S E N I E

Trestná vec:	obvinený XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 200,00 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Nezisková organizácia XXXXX 
d.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - XXXXX pod spisovou značkou XXXXX
v Košiciach dňa 19.06.2011 v čase okolo 12.00 hod. si požičal od poškodeného XXXXX finančnú hotovosť vo výške 1.000,-€ na výdavkový a pokladničný doklad, ktorý podpísal s tým, že dlžnú sumu mal vrátiť do 19.07.2011, ale tú nevrátil v uvedenom termíne aj napriek viacerým telefonickým a osobným urgenciám, kde následne mu vrátil len časť sumy a to 350,-€, čím takto svojím konaním spôsobil poškodenému XXXXX škodu vo výške 650,-€
Odôvodnenie: 

Uznesením policajta OO PZ XXXXX-XXXXX sp. zn. XXXXX zo dňa 27.07.2012 bolo začaté trestné stíhanie a následne uznesením zo dňa 01.08.2012 vznesené obvinenie XXXXX za prečin podvodu podľa § 221 ods. 1 Trestného zákona na tom skutkovom základe, ako je uvedené vo výrokovej časti tohto uznesenia.        

Preskúmaním na vec sa vzťahujúceho spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods.1 Tr. poriadku.

	Obvinený a poškodený uzavreli dňa 17.10.2012 dohodu o zmieri, v rámci ktorej poškodený požadoval náhradu škody vo výške 650,-€. Poškodený zároveň uviedol, že mu obvinený uhradil spôsobenú škodu vo výške 650,-€. 

	Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný.  

	Dňa 17.10.2012 obvinený zložil na účet XXXXX peňažnú sumu na všeobecne prospešné účely vo výške 200,-€, určenú podľa dohody o zmieri pre XXXXX, vo výške 100,-€ a na peňažnú pomoc obetiam trestnej činnosti vo výške 100,-€. Táto suma je primeraná závažnosti spáchaného trestného činu.

	Obvinený a poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

	Z vyššie uvedených dôvodov som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná  sťažnosť, ktorú  možno podať do troch dní od jeho oznámenia na Okresnú prokuratúru 
XXXXX I. Sťažnosť má odkladný účinok.

Mgr. Jozef Stanko
prokurátor